Doložka zlučiteľnosti

k legislatívnemu zámeru Občianskeho zákonníka  s právom
Európskych spoločenstiev a právom Európskej únie

1.	Navrhovateľ právneho predpisu:  vláda Slovenskej republiky

2.	Názov návrhu právneho predpisu: legislatívny zámer Občianskeho zákonníka

3.	Záväzky Slovenskej republiky vo vzťahu k Európskym spoločenstvám a Európskej  únii:
a)	legislatívny zámer svojou povahou patrí medzi prioritné oblasti aproximácie práva uvedené v článku 70 Európskej dohody o pridružení, Národného programu pre prijatie acquis communautaire (kapitola 23), Bielej knihy (kapitola 2, 6, 17), screeningu (kapitola 2, 3, 10, 23), na základe Plánu legislatívnych úloh vlády Slovenskej republiky na rok 2002 - bod 33, v dokumente Partnerstvo pre vstup z roku 2001, 
b)	vyplývajú zo schválenej negociačnej pozície uvedenej v kapitole č. 2, 3, 10, 23.

4.	Problematika návrhu právneho predpisu:
a)	je upravená v práve Európskych spoločenstiev, v čl. 3 ods. 1 písm. c), d), u), čl. 39, čl. 90, čl. 91, čl. 153 Zmluvy o založení Európskeho spoločenstva, v Nariadení Rady č. 1436/2000 o konaní o platobnej neschopnosti, v Smernicach Rady a Európskeho parlamentu 93/13/EHS o nekalých podmienkach v spotrebiteľských zmluvách sa týka zmlúv, ktoré sa uzatvárajú medzi podnikateľom a spotrebiteľom, 85/374/EHS o zbližovaní zákonov, iných právnych predpisov  a administratívnych opatrení členských štátov vo veci zodpovednosti za vady výrobkov,  87/102/EHS o spotrebiteľskom úvere, ktorá sa týka predaja tovaru,pôžičky, splátok vrátane leasingu,  85/577/EHS o ochrane spotrebiteľa pri zmluvách uzatváraných mimo prevádzkových priestorov, 90/314/EHS týkajúca sa komplexu cestovných, dovolenkových  a výletných  služieb,  84/450/EHS zbližovaní právnych a správnych predpisov členských štátov  týkajúcich sa klamlivej reklamy, je upravená v čl. 2 Zmluvy o Európskej únii, v Smerniciach Rady a Európskeho parlamentu 1999/44/ES o určitých aspektoch predaja spotrebného tovaru a  zárukách na spotrebný tovar, ktorá má za cieľ zabezpečiť aspoň minimálnu úroveň ochrany spotrebiteľa a fungovania vnútorného trhu, ,  94/47/ES o ochrane nadobúdateľov vo vzťahu k niektorým aspektom zmlúv o nadobudnutí práva k dočasnému používaniu nehnuteľností, 95/58/ES, ktorá mení a dopĺňa Smernicu o povinnom označovaní nepotravinárskych výrobkov, .96/21/ES týkajúca sa povinného uvádzania podrobných údajov v označení určitých potravín okrem tých, ktoré ustanovuje smernica 79/112/EHS,  97/7/ES o ochrane spotrebiteľa pri predaji  tovaru na veľké vzdialenosti, Smernica č. 99/44/ES o niektorých aspektoch predaja tovaru  spotrebiteľom a súvisiacich zárukách, 2000/31/ES o určitých právnych aspektoch služieb informačnej spoločnosti na vnútoronom trhu, najmú o elektronickom obchode, 97/55/ES, ktorá mení a dopĺňa Smernicu č.84/450/EHS o klamlivej reklame, 98/6/ES o ochrane spotrebiteľa označovaním cien výrobkov ponúkaných spotrebiteľovi, 94/5/ES o cezhraničných úverových prevodoch, 98/27/ES o súdnych príkazoch na ochranu spotrebiteľských záujmov, a Smernice Európskeho parlamentu a Rady č. 97/55/ES pozmeňujúca Smernicu 84/450/EHS týkajúcu sa klamlivej (zavádzajúcej) reklamy tak, aby zahŕňala porovnávaciu reklamu, 91/308/EHS o predchádzaní zneužitiu finančného systému na pranie špinavých peňazí, 2000/35/ES o boji proti omeškaným platbám v obchodných transakciách, 2000/43/ES, ktorá ustanovuje zásadu rovnakého zaobchádzania s osobami bez ohľadu na rasový alebo etnický pôvod, Smernici EP a Rady č. 1999/93/ES o rámci Spoločenstva pre elektronické podpisy, v rozhodnutí Komisie č. 2000/709/ES ustanovujúce minimálne kritériá pre členské štáty pre určenie autorít podľa článku 3 ods. 4) Smernice EP a Rady č. 1999/93/ES o rámci Spoločenstva pre elektronické podpisy. 
b)

c)
	 
 d)

5.	Stupeň zlučiteľnosti návrhu právneho predpisu s právom Európskych spoločenstiev a právom Európskej únie:
Uvedie sa po predložení paragrafového znenia návrhu Občianskeho zákonníka

6.	Gestor ( spolupracujúce rezorty ) : 
Ministerstvo spravodlivosti Slovenskej republiky

7.	Účasť expertov pri príprave návrhu právneho predpisu a ich stanovisko k zlučiteľnosti návrhu právneho predpisu s právom Európskych spoločenstiev a právom Európskej únie:
Pri vypracúvaní legislatívneho zámeru Občianskeho zákonníka nebola účasť experta.